Kuomintang

Categoria:P154 letta da Wikidata
Categoria:P571 letta da Wikidata
Categoria:P856 differente su Wikidata
'O Kuomintang (prununziato ), o 'ncurto KMT (中國國民黨T, 中国国民党S, Zhōngguó Guómíndǎng, Chung-kuo Kuo-min-tang, litt. "Partito Nazziunalista Cinese"), è nu partito puliteco 'e Taiwan.

Funnato dint''o 1919 cuvernaje 'a Repubbreca 'e Cina a ppartì dâ dessoluzione d''o Mperio cinese nzi 'a revuluzzione cummunista. Dô 1949 è attevo a Ttaiwan, ca have cuvernato nninterruttamente nzi 'e primme anne 2000, quanno è nniziata n'alternanza cu 'o Partito Prucressista Demucrateco. A ddefferenza 'e chest'urtemo 'o Kuomintang è 'a sempe stremamente cuntrario â nnipennenza taiwanese, sustenenno l'identità cinese d''e abbetante 'e ll'isula.

Dint''a Repubbreca Pupulare Cinese è attevo 'o Cummitato Revuluzziunario d''o Kuomintang, nasciuto 'a nu spartemiento a smerza dint''o 1948, 'o CRK è membro d''o Frunte Aunito e alliato d''o Partito Cummunista Cinese.

A ppartì dâ leadership 'e Ma Ying-jeou dint''o 2008 se sonno apprufunnite 'e cuntatte cu 'o guvierno cummunista 'e Pecchino, cu ll'intenzione 'e ppurtà chiano a na recunziliazione.

 Nomme 
'A traslitterazzione 'ncarattire latine d''o tèrmene, pratecata nnanzetutto dô partito stesso è Kuomintang, basata ncopp''a trascrizione d''a prununzia cinese secunno 'o sestemma Wade-Giles. A ppartì dê anne sittanta s'è nniziato a mpiegà dint''a letteratura ngrese pure 'a trasfurmazzione 'ncarattire latine dô sestemma 'e trasleterazzione pinyin Guomindang, abbreviata dinto GMD, p'analogia cu 'a sigla tradeziunale KMT. Partito funnatore d''a Repubbreca 'e Cina, tene sede a Ttaipei.

 Storia 

 Dinto Cina 
Sturecamente 'o KMT vene funnato 'a Song Jiaoren e Ssun Yat-sen subbito aroppo 'a revuluzzione Xinhai d''o 1911, ca rovesciò 'a denastia Qing e mpose 'n Cina 'a repubbreca. Sun Yat-Sen fuje 'o presiriento pruvvisorio. Â base c'erano ll'accussidditte "Treje Prencipie d''o Populo": "Nnipennenza nazziunale" (espulsione d''e aggressure straniere), "Putere d''o populo" (zoè demucrazzia) e "Benessere d''o populo" (reforma agraria). Abbencette ll'elezione, ma cu nu córpo 'e Stato pigliaje 'o putere ô gennerale Yuan Shikai. Sun Yat-sen jette 'n essilio, turnanno dint''o 1917 e rrefunnanno 'o Kuomintang.

Aroppo 'a morta 'e Sun Yat-sen dint''o 1925, 'a guida d''o partito fuje pigliato 'a Wang Jingwei, leader d''a smerza, e dda Hu Hanmin, leader d''a deritta, ma 'o perzunaggio cchiù putente era addeventato Chiang Kai-shek, vraccio deritto 'eSun già durante ll'essilio, 'o quale, comme suvrintennente 'e ll'Accaremmia militare 'e Whampoa, aveva 'o cuntruollo 'e ll'eserceto. Grazzie â superiorità militare soja, 'o KMT s'attestaje dint''a zona 'e Canton, appoggiato dê segnure d''a uerra d''o Guangxi. 'E prencipale rivale suoje ncoppoa scala nazziunale erano 'e segnure d''a uerra d''o guvierno Beiyang, ca cuntrullavano Pecchino.

'O 5 jugno 1926, Chiang Kai-shek fuje nnummenato cummannante 'ncapo 'e ll'Eserceto revuluzziunario nazziunale dô Guvierno nazziunalista e addevenne 'o leader d''o KMT 'o 6 juglio 1926. Treje juorne aroppo annunziaje 'a Spedizione d''o Nord pe scunfiggere 'e rivale 'e Pecchino e rriaunifecà 'o Pajese.

Dint''o cuorso d''o cunflitto nacque 'a frattura ntra 'a smerza e 'a deritta d''o partito aroppo ca dint''o jennaro d''o 1927 'o leader d''a smerza Wang Jingwei, cu ll'ajuto d''e suvietice, cunquestaje Wuhan e annunziaje ca 'o guvierno nazziunale veneva spustato dinto chella cetà. Chiang Kai-shek guidaje 'e proprie truppe a accupà Nanchino dinto màrzo, nterruppe 'a spedizione e ccuncentraje 'e fforze soje dint''a lotta cuntro Wang e ll'alliate suoje d''o Partito Cummunista Cinese (PCC). Urdenaje l'espulsione d''o PCC e dd''e cunzigliere militare suvietice e, 'o 12 abbrile, mannaje 'e truppe nazziunaliste a ccumpiere 'o Massacro 'e Shanghai. Ll'eviente custregnetteno Wang a arrennerse ma avesseno purtato 'nseguito â uerra civile cinese.

 Nuterelle 

Categurìa:Cina
Categurìa:Storia
Categurìa:Puliteca